
EVELYN WEVER-CROES 


Durante reunion virtual entre Prome Minister y Minister di 
Relacionnan exterior di Reino 


A TRATA VARIOS TEMA DI IMPORTANCIA 
INTERNACIONAL, ENTRE OTRO VENEZUELA 
Y UKRAINA 


bon y a toca entre otro e tema di Ukraina. Sr. Hoekstra a splica 
kico lo ta e aporte di Hulanda den e situacion aki. Prome 
Minister a pidi sr. Hoekstra pa tene cuenta cu e situacion cu 
Russia y Venezuela y Aruba cu ta asina cerca. 


Tambe a papia di e tema di situaciona na Venezuela, mes cu 
ta un tema di relacionnan exterior, cu tin impacto hopi halto 
pa Aruba. Prome Minister a duna sr. Hoekstra tur informacion 
di con tur cos ta actualmente indicando cu cualkier cos cu 
cambia eynan na Venezuela, por afecta e stabilidad aki na 
Aruba tambe. A atende tambe cu e acercamento di Merca 
na Venezuela. ‘Merca ta un partner sumamente importante 
pa Aruba, pa comercio, un partner cu por yuda riba tereno di 
siguridad, educacion, cuido y mas. Esaki ta conta tambe pa 
Colombia, cu tambe ta un pais cu Aruba kier estrecha lasonan 
cu ne. Ta mira otro partnernan tambe den region manera 
Panama’, Prome Minister a agrega. 


Recientemente Prome Minister tabatin un reunion virtual 
cu Minister di Relacionnan Exterior di Hulanda sr. Wopke 
Hoekstra. Esaki ta e prome reunion cu Prome Minister tabatin 
cu e mandatario Hulandes desde cu el a huramente como 
Minister. 


Manera ta conoci, relacionnan exterior ta un asunto di Reino 
pues sr. Hoekstra ta representa ful Reino y ta hopi importante 
pa e tin alineacion cu Prome Minister Wever — Croes ora ta 
trata temanan di relacionnan exterior cu tin di haber cu Aruba. 


Un reunion, segun Prome Minister, hopi importante cu a bay 

Pa loke ta cyber security, Ukraina y Russia a declara otro un 
guera cibernetico pues ta importante pa nos tene cuenta cu 
esaki. No habri websites of emails desconoci, cambia codico 
regularmente y asina tin diferente cos cu bo por haci, pa no 
bira un victima. 


'Mi no ta kere cu ni Ukraina y ni Russia ta pensa pa bin ataca 
Aruba, pero tin un ‘chaos’ riba e tema cual ta causa cu hackers 
ta mas activo. Hospital su hacking a costa hopi tempo, energia 
y placa, pues ban purba evita esaki,' Premier Wever - Croes 


Un otro tema di preocupacion ta e situacion di crudo, cual 
mundialmente a aumenta drasticamente. Si mira den Noticia 
internacional, e prijs pa gasolin ta subi cada dia. Na Aruba no, 
pasobra Aruba tin un otro sistema. Na Aruba ta ahuste cada 
2 siman basa riba e promedio di e 30 dianan prome y esey ta 
causa cu tin mas trankilidad. Gobierno ta purbando pa wak si 
por absorbe un parti di e aumento cu ta bay bin ainda. Tur e 
calculacionnan ey ta andando y lo informa ora cu ta asina leu. 
Pero individualmente mester cuminsa prepara riba alternativa 
pa no uza autonan mesun tanto. 


Mescos ta e caso cu aumento di productonan como 
consecuencia di posibel inflacion cu lo importa. 


Pa conclui Prome Minister a bisa cu ta importante pa ta 
consciente cu tin un conflicto y casi un guera den mundo y 
esaki ta afecta nos tur p'esey ta importante pa nos ta prepara. 
Gobierno lo sigui cu esfuersonan di su parti y lo percura pa 
comunidad ta bon informa. 


S. VAAT... 


Den nomber di Gobierno di Aruba, 
Minister di Finansa y Cultura 
mr. Xiomara J. Maduro 


huūnto cu CCDN 


Tin e honor placer di invita e pueblo di 
Aruba pa asisti na e celebracion di 


Dha dh JU DIN 
Alia di Himno Y Bahia 


Diahuebs, 17 di maart 2022 
7:00 pm - 11:00 pm 


For di 6:30 pm lo tin presentacion di 
Caha di Orgel y Steelpan 


Concierto: Ataniro & Friends | Baile 
Poema | Cuminda Crioyo | Boca Dushi 
enta di Artesania. 


+ 


Diabierna, 18 di maart 2022 
9:00 am - 12:00 pm 
Desfile di Gruponan Uniforma 


Luga: plaza Libertador Betico Croes 


Mercado d 


“Chikito y simpel bo porta, 


pero si respeta” 

Prome Minister Evelyn Wever-Croes: 


Diadomingo 13 di maart Aruba ta conmemora dos afia cu 
Covid-19 a bati na nos porta. Riba 13 di maart, 2020, dos caso 
di Covid a wordo detecta. Pa e ocasion, Gobierno di Aruba 
a tene un ceremonia solemne dilanti di Bestuurskantoor pa 
conmemora esaki y recorda nos ciudadanonan cu a fayece cu 
Covid aki na Aruba. 'Den Union pa Recorda y miho Speransa 
pa Futuro’. 


Prome Minister Evelyn Wever-Croes den un discurso hopi 
emocional a enfatisa cu e fe y confiansa di e ciudadanonan di 
Aruba, lo hiba nos na recuperacion y pa nos ta firme y resiliente 
como pais. 


Discurso di Prome Minister Evelyn Wever-Croes: 


*Mester cera scol, cera frontera, cancela celebracion di 18 
maart, a bin toque de queda, y a tene tur hende paden. Mi ta 
corda tur e sentimentonan cu tabata domina e tempo ey den 
pueblo y den ami tambe. Preocupacion. Temor. Tristesa. Pero 
mes momento determinacion y un forsa increibel pa enfrenta 
e reto aki y sali mas fuerte di dje. Nos a uni como un nacion, 
y nos a bringa e pandemia hunto. Awe nos tin e situacion hopi 
bon bou di control, y nos ta den e exit strategy caba, pendiente 
pa mira tambe kico mundo ta determina. 


Awe, diadomingo 13 di maart, 2 aña despues, tin 52 caso 
activo. Ya ta un luna desde 13 februari, cu nos tin menos di 100 
caso activo. Y nos capacidad na hospital ta completo pasobra 
nos no tin patient cu covid den ICU. 


Aruba, un di e paisnan pionero den region asina ta dominando 
e pandemia, y na forma responsable a flexibilisa mayoría di e 
medidanan. 


Nos tin un grado di vacunacion halto. Di nos populacion adulto 
(18+) 82% tin e prome vacuna, y 78% tin e di dos vacuna. 
Locual si ta preocupa nos ta cu solamente 31% di esnan riba 
18 afia, a tuma e booster. Di aki mi ta haci un apelacion un 
biaha mas pa nos sigui cuida y sigui vacuna. 


Sin embargo nos tin un dolor grandi, esey ta e mas di 6 miyon 
personanan cu a fayece rond mundo cu Covid, y den nan nos 
212 rumannan cu a fayece cu Covid aki na Aruba. Awe nos a 
bin hunto pa recorda nan. Ban uni den oracion pa nan sosega 
na paz. 


Ban tene den oracion tambe nan famianan, y esnan cu a stima 
nan. Tabata momentonan hopi duro di mester despedí di un 
ser keri. Y locual a haci'e hopi mas difícil den temporada di 
pandemia ta, cu mester a haci esaki den forma cu nos no ta 
custuma. 


Mi ta spera cu e bunita recuerdonan cu boso tin di boso sernan 
keri, por duna boso forsa cu e perdida aki. 


Awe mi kier para keto tambe y gradici tur esnan cu a traha 
incansablemente pa nos combati e efectonan di e pandemia. 
Un pandemia cu a afecta nos país riba diferente área. 

Continuacion DISCURSO DI PROME MINISTER NA CEREMONIA... 


Cuido di salud: 

Un danki na tur nos frontliners, cu den temporada di hopi 
insiguridad a sa di duna e miho cuido posibel. Docternan, 
enfermeronan, Ambulance, personal di DVG, DBZ, personal di 
test center y di taskforce. Cu no solamente tabata controla si 
personanan den isolacion ta na cas, sino den caso cu tabata 
necesario, tabata hiba cuminda pa nan tambe. 


Siguridad: 

Toque de queda, samenscholingsverbod, etc, medidanan cu 
ta limita bo movecion liber, y cu un impacto hopi grandi. Nos 
autoridadnan cu a mantene ordo, Polis, CEA, Aduana, tur 
esnan encarga cu cuida nos costa. 


Economía: 

Lamentablemente e efecto aun mas grandi a wordo sinti den 
nos economía. Hopi a perde trabou y hasta nan negoshi. 
Programanan di Gobierno manera FASW, subsidio di salario, 
alivio fiscal y asistencia na empresanan mediano y chikito, a 
yuda suavisa e dolor, pero e impacto asina mes tawata hopi 
grandi. Gradici esnan cu a lucha duro pa mantene nan negoshi 
habri, empresanan grandi, mediano y chikito, e weso di lomba 
di nos país, y principalmente pa mantene nos trahadonan na 
trabou. 


Crisisteam: 

Mi ta gradici e profesionalnan den henter e structura di 
Crisisteam cu a asisti nos den tuma e miho decisionnan 
posibel, bou condicionnan hopi hopi difícil. Nos tin un ekipo di 
hendenan dedica, prepara y cu curashi. 


Finalisando mi kier pidi henter comunidad, pa awe nos 
reconfirma nos compromiso cu nos lo sigui lucha pa hiba nos 
pais padilanti. Nos lo sigui cuida, nos lo sigui vacuna. Mi no por 
garantisa cu no lo bin otro variante. Pero mi por garantisa si cu 
nos ta prepara bon, pa si e bin. 

P'esey ta asina importante pa abo tambe vacuna. 


Ora mi mira atras riba e dos añanan aki, mi ta mira un periodo 
difícil, hopi difícil. Un periodo cu hopi preocupacion. Pero mi ta 
mira tambe un periodo caminda cu nos cu ta biba aki na Aruba, 
a bay bek na nos raisnan, na nos custumernan. Nos a cera 
mas cu otro. Nos tabata yuda e bisiña of e familiar cu un sopi 
of un te di moringa. Nos a uni como país. 


Y p'esey mi tin tur fe y confiansa cu lo bay nos bon den futuro. 
Manera nos himno ta bisa, Aruba Dushi Tera 

Nos baranca tan stima 

Nos amor pa bo t'asina grandi 

Cu'n tin nada pa kibre. 

Esey ta loke nos a demostra den e dos añanan aki, y pa esey 
mi kier yama bo danki”! 

Prome Minister Evelyn Wever-Croes: 
En conexion cu celebracion di Dia di Himno y Bandera, 

Alumnonan di Scol Basico De Schakel, dialuna mainta tempran 
cu hopi entusiasmo tawata warda yegada di Prome Minister 
Evelyn Wever-Croes. E siman aki, en conexion cu Dia di 
Himno y Bandera, Prome Minister lo ta bishitando varios scol 
rond Aruba. Na De Schakel, Prome Minister a wordo ricibi pa 
Directora señora Inge La Haye y pa docente y alumnonan feliz 
cu e bishita di Prome Minister. Na su yegada, Premier a ricibi 
un bunita boket di flor. 


Klasnan 5 y 6, a haya bishita di Prome Minister den klas na 
unda tawata tin un interaccion hopi special. Prome Minister a 
expresa cu el aricibi hopi pregunta critico di parti die muchanan. 
Nan tawata tin interes pa sa kico e trabou di Prome Minister ta 
encera y di Gobierno. “Tabata bunita pa mira y experencia con 
bon prepara e muchanan ta pa e celebracion cu ta na caminda 
y tambe pa bida”. 


Directora di scol basico De Schakel, señora La Haye, tambe 
a expresa cu tabata un bunita bishita y particularmete e 
alumnonan a haci hopi pregunta di e historia di Aruba y di 
Himno y Bandera. 'E bishita di Prome Minister tabata hopi 


inspirativo, y nos ta hopi agradeci cu su bishta.' 


Prome Minister a keda contento cu e interes di nos muchanan 
pa conoce mas di e historia di nos simbolonan nacional. Prome 
Minister a termina gradiciendo De Schakel pa e oportunidad 
y a desea tur mucha y tur docente un Feliz Dia di Himno y 
Bandera. 

MINISTER XIOMARA MADURO 
Finansa y Cultura 


Na vispera di e celebracion di Himno y Bandera nos ta recorda 
e co-compositor di nos Himno Aruba Dushi Tera y alabes Aruba 
su musico completo sr. Rufo Wever. Den e documentario 
'Musica ta mi bida,' nos ta sera conoci mas di acerca cu Rufo 
su pasion pa musica, su amor pa Aruba y tur su esfuersonan 
pa documenta e musica di hopi otro musico Arubano. 


IN MUSICA CAMPI ETO 


Aruba conoce hopi musico talentoso y sr. Rufo Wever tabata 
un di nan cu tabata un 'musico completo'. Rufo tabata domina 
diferente instrumento, tabata compone aregla y tabata skirbi 
partitura, un don cu tabata distingi Rufo fo'i demas musico di 
su tempo. Danki na Rufo, awe nos tin partidura di hopi musica 
tipico di Aruba, ya cu Rufo a percura pa documenta musica 
di hopi otro musico di su tempo. Rufo a percura tambe pa e 
partidura di nos musica di Cah'i Orgel y di nos Dande di fin di 
aña. 


ï MAR FA AMIIMA TA AA ARIAS 


Hopi cantica cu Rufo a compone tabata hiba e nomber di 
Aruba aden. Arubanita, por ehempel ta un cantica hopi conoci. 
Su amor pa nos Aruba a hiba Rufo pa ta co-compositor di nos 
Himno Aruba Dushi Tera. Hunto cu e musiconan Padu Lampe 
y Lio Booi, Rufo a percura pa etala e cancion popular "Aruba 
Dushi Tera' pa esaki keda resona como e Himno di Aruba. 


a SICA TA MI RIDA" 


Riba iniciativa di famia di sr. Rufo Wever, sra Vivian Wever 
hunto cu sr. Norman Thijsen di SkyTelevision a percura pa 
produci e documentario 'Musica ta mi bida.' Di e manera aki 
nos por keda recorda Rufo como e musico completo di Aruba 
y nos yiunan por keda inspira pa e musico cu Scol di Musica 
Rufo Wever ta hiba su nomber. E invitacion ta pa sintonisa 
e bunita documentario aki cu lo pasa dia 17 di maart na Nos 
Isla TV na canal 23 y pa Diatio TV Canal 48 pa 7 pm. Minister 
Maduro ta gradici famia Wever, SkyTelevision, tur persona y 
instancia cu a colabora pa asina conserva pa posterioridad e 
historia di nos musico completo sr. Rufo Wever. 

Relaciona cu Celebracion Dia di Himno y Bandera 2022 

Un invitacion pa scol basico participa den `Kibro Coco Edicion 
Himno y Bandera” y scolnon preparatorio den competencia 
`Un Rima pa Mi Isla” 


Manera ta un custumber pa e celebracion di Dianan Nacional 
y Fiestanan Cultural Tradicional, Ministerio di Cultura, hunto 
cu Departamento di Cultura y Comision Celebracion Dianan 
Nacional ta prepara material informativo y educativo pa nos 
muchanan di scol preparatorio y basico. 


Video “Conoce mi Himno, mi Bandera y mi Escudo”: 

Pa e celebracion di Dia di Himno y Bandera 2022 a prepara e 
aña aki pa scolnan basico un produccion digital cu lo tin como 
titulo “Conoce Nos Himno, Nos Bandera y Nos Escudo”. E 
video aki tur scol por download esaki via e link https://youtu.be/ 
veTLygvkdQ4 of por download esaki for di e youtube channel di 
Minister Xiomara Maduro. Cu e video aki tur alumno di scolnan 
preparatorio, basico y enseñansa special tin informacion digital 
y na forma innovativo. E video aki ta un material educativo pa 
docentenan y tambe ta un preparacion pa tur alumno di scol 
basico pa e Competencia Nacional 'Kibra Coco' (Quiz), edicion 
Dia di Himno y Bandera. Un gradicimento ta bay na Ministerio 
di Cultura, Comision Celebracion Dianan Nacional, Comision 
di maestronan, Sr. Levy Geerman, Departamento di Cultura, 
Archivo Nacional Aruba y Telearuba pa nan cooperacion pa 
por haci e bunita produccion educativo aki posibel. 


Scolnan Preparatorio - Un Rima pa mi Isla: 
Palocualtascolnan preparatorio Ministerio di Cultura y Comision 
Celebracion Dianan Nacional ta organisa un competencia di 
“Un Rima pa mi Isla”. Esaki ta un competencia pa klasnan di 
scolnan preparatorio. Manera ya anuncia e reglanan ta: 


1. E rima mester contene 4 verso (regel); 
2. E rima mester ta na Papiamento; 
3. E rima mester expresa un mensahe relaciona cu Aruba 


su Himno y Bandera 
4. Tur klas por participa; 


5. E docente ta graba su muchanan cu cellular y manda e 
video na ccdn@cultura.aw y e comision organisador lo load 
esaki riba e facebook page di CCDN y Minister di Cultura 
Xiomara Maduro; 

6. Recordatorio cu e ultimo dia pa entrega e video ta 


diaranson 16 di maart 2022 

7. E video ganador “Un Rima pa Mi Isla” lo wordo presenta 
durante Competencia Kibra Coco, cual lo ta diasabra 19 di 
maart iniciando pa 5 or di atardi. 

Siman pasa tur informacion a sali pa tur scol preparatorio. Si 
ainda por tin pregunta por manda esaki na ccdn@cultura.aw 
of yama na Departamento di Cultura na 582- 2185. 

Minister di Cultura Xiomara Maduro ta desea tur scol basico 
hopi exito den e Competencia “Kibra Coco, Edicion Dia di 
Himno y Bandera”y tambe exito na tur scol preparatorio den e 
Competencia “Un Rima pa Mi Isla”. 

“Nos Himno - Nos Bandera - Nos Escudos 


2022 


Conoce Nos Ba ÑOS Escudo y 

Minister di Turismo y Salud Publico Sr. 
Dangui Oduber ta contento cu un otro 
weekend exitoso tras di lomba. Aruba ta 
den pleno recuperacion di su turismo y e 
cifranan no ta gafia. Den weekend cu a 
pasa aeropuerto di Aruba a ricibi casi 10 mil 
turista. Riba diasabra a yega 6069 turista 
di cual 5337 turista tabata procedente 

MINISTER DANGUI ODUBER 


Turismo y Salubridad Publico 


di Estados Unidos. Riba diadomingo (XX 


aeropuerto a ricibi un total di 3828 turista 


di cual 3384 turista a yega for di Estados 
Unidos. Estados Unidos ta keda Aruba su 
mercado di mas importante, pesey semper 
ta keda monitoria e ruta nan aki di serca. 


E exit strategy ta dunando e resultado cu 


Dialuna 14 Maart 2022 


nos kier mira, asina minister Oduber a PPW 


trece dilanti. 

Gobierno a tuma e decision cu Aruba ta 
bolbe bek na normalidad y asina elimina 
tur restriccion cu tawata existi. Cu esaki 
kier focus pa Aruba su recuperacion di 
turismo pa asina recupera e economia 
y crea oportunidadnan cu pais Aruba tin 
mester di dje. 


Minister Oduber tin tur confiansa cu e „ 


aña 2022 ta e aña cu Aruba lo recupera 
turismo bek na e nivelnan di aña 2019. 
Mester sigui enfatisa cu e logro di Aruba 
su recuperacion ta di gradici na esfuerzo 


nan conhunto di Ministerio di Turismo É 


y Salud Publico conhunto cu partners 
manera ATA, AAA, APA 8 AHATA. 


Minister Dangui Oduber ta satisfecho 
y tambe optimista di con turismo lo 
sigui progresa. Turismo ta keda e driver 
principal di nos economia. 

R ENDY CROES 


MINISTER ENDY CROES A REUNI CU 
MIEMBRONAN DI EERSTE KAMER HUNTO 
CU PROME MINISTER EVELYN WEVER- 
CROES Y MINISTER salik WEYER 


Siman pasa Minister Endy Croes conhuntamente cu Prome 
Minister Evelyn Wever - Croes y Minister Geoffrey Wever a 
reuni cu e Parlamentarionan di Eerste Kamer di Hulanda 
kendenan tabata di bishita na Aruba den cuadro di reunion 
anual. E Parlamentarionan a bishita diferente isla y Aruba pa 
haya un miho bista di kico ta sosodiendo. Durante e reunion 
a trata diferente topiconan manera entre otro e situacion 
financiero di Aruba, COHO y RAFT. 


Banda di e temanan aki a trata tambe combatimento di 
corupcion, importancia di integridad pa Gobierno. E tema di 
crisis di Venezuela y e impacto cu e crisis aki tin riba Aruba 
tambe a bin dilanti. particularmente e situacion di cantidad di 
personanan cu a pidi asilo, e cantidad di personanan cu ta 
na Aruba sin documentacion, e impacto cu esey tin riba nos 


la. 
infrastructura, nos ensefiansa, cuido di salud, y e ayudo di 


Hulanda cu Aruba a ricibi. Minister Endy Croes a expresa 
e tabata un bon reunion y ta contento cu Parlamentarionan 
tabata asina receptivo pa scucha unda a intercambia diferente 
idea. 

Minister Endy Croes: 


Durante Minister Endy Croes su bishita di trabao na Hulanda 
a reuni cu Ministernan di Enseñansa di Hulanda sr. Robbert 
Dijkgraaf, sr. Sithree van Heydoorn di Curaçao y Rodolphe 
Samuel di Sint Maarten unda a firma un acuerdo di 13 tema 
esta e 13 compromiso den e 'Vierlandenoverleg'. Ta puntonan 
cu e cuatro paisnan den Reino lo traha hunto na bienestar di 
enseñansa en general. 


Un punto interesante ta reconocemento di nos studiantenan 
por ehempel cu studia ley na Universidad di Aruba ta wordo 
acepta mesora na Hulanda y por eherse nan funcion sin 
ningun problema na tur cuatro pais. E Mandatario a expresa cu 
Minister Robbert Dijkgraaf y staf a ricibi nos hopi bon y ta para 
man habri pa duna nan aporte den enseñansa. Finalizando e 
Minister Endy Croes a enfatisa e tabata un bon reunion sigur 
uno sumamente exitoso unda a firma convenio pa traha hunto 
riba varios punto. 

MINISTER GLENBERT F. CROES 
Energia, Labor y Integracion 


Den cuadro di Formacion Social, tabata pa mi un privilegio 
representa mi colega, amigo, ruman Minister Rocco Tjon siman 
pasa. Den su nomber mi a entrega certificadonan na 10 hoben 
di SVT, confirmando cu nan a logra termina nan formacion 
social cu exito. 


Cu e certificado den man, e hobennan aki a dicidi di tuma 
nan futuro den nan propio man dunando nan mes un bunita 
perspectiva. 


Masha masha pabien na tur graduado. Un danki na Minister 
Rocco Tjon cu ta reconoce e importancia di SVT y a adopta 
mesora e proyecto aki pa su balor agrega cu e ta brinda nos 
hobennan. 


Finalmente, pronto e proximo trayecto di Formacion Social ta 
inicia. Inscribi. 

Gobierno di Aruba: 
Durante un ceremonia solemne, 


GOBIERNO TA CONMEMORA DOS AÑA 
DI COVID-19 NA ARUBA Y TA RECORDA 
CIUDADANONAN CU A FAYECE CU COVID 
DURANTE E PERIODO AKI 


Mientras cu na comienso di Covid-19, ningun ciudadano di 
mundo por a pensa cu e pandemia aki lo a dura asina largo, 
diadomingo dia 13 di maart a cumpli dos aña di Covid-19 
na Aruba. Pa e motibo aki, Gobierno di Aruba, hunto cu 
CrisisTeam a tene un ceremonia solemne na Bestuurskantoor 
pa asina conmemora e hecho aki y especialmente pa recorda 
e victimanan cu a fayece cu Covid-19 durante e periodo aki. 
‘Den Union pa Recorda y miho Speransa pa Futuro’. 

Presente na e ocacion tawata Presidente di Parlamento, señor 
Edgard Vrolijk, Miembronan di Parlamento, Prome Minister 
Evelyn Wever-Croes, Minister di Salubridad Señor Dangui 
Oduber y demas ministernan, Secretario di Conseho di Minister 
señora Grace Koolman, Rino Hermans di CrisisTeam, Sharline 
Koolman di DVG, Ronella Croes di Ata, Vanessa Tjon-Kock y 
demas invitadonan cu a acudi na e yamada pa atende e acto 
solemne aki. 


Na e ocacion a hiba palabranan Prome Minister, señor Rino 
Hermans, señora Sharline Koolman, señora Ronella Croes y 
Minister Dangui Oduber. Tur a menciona con a maneha e crisis 
durante dos aña y con a logra pa awe Aruba ta recuperando di 
e pandemia aki. 


Despues di e discursonan, a tuma luga un ofrenda floral hopi 
emocional pa despues tuma tambe un minuut di silencio pa tur 
esnan cu a fayece cu Covid den e dos añanan tras di lomba. 
Na final a cende e luz di speransa como un simbolo pa ilumina 
nos dushi Aruba. 

NO KEDA WARDA PA OPORTUNIDADNAN YEGA NA BO. 


LANTA Y CREA E CAMINDA DI OPORTUNIDAD BO DILANTI Y 


LAGA ATRAS EFECTONAN POSITIVO PA OTRO SIGUI BO TRAS. 


Feliz Sınan! 


